alexandrainst/scandi-wiki huggingface dataset:
Caerulea

Caerulea er en slekt av dagsommerfugler som tilhører undergrupper blåvinger i den store familie glansvinger (Lycaenidae).

Utseende 
Middelsstore blåvinger uten stjerter på bakvingene. Hannen er skinnende blå på oversiden, hunnen er brun med et visst blåskjær. Undersiden er gråbrun, forvingen med en påfallende rad av runde, svarte flekker langs ytterkanten.

Levevis

Larvene

Utbredelse 
Slekten er utbredt i vestre og sentrale deler av Kina og Tibet.

Systematisk inndeling 

 sommerfugler (Lepidoptera)
 gruppen / overfamilien dagsommerfugler (Papilionoidea)
 familien glansvinger (Lycaenidae) 
 delgruppen Lycaeninae (i vid forstand)
 blåvinger (Polyommatinae) 
 stammen Polyommatini (i snever forstand) 
 slekten Caerulea Forster, 1938
 Caerulea coelestis (Alphéraky, 1897)
 Careulea coeligena (Oberthür, 1876)

Eksterne lenker 
 
 Brower, Andrew V. Z. 2007. Caerulea in The Tree of Life Web Project, [http://tolweb.org/ http://tolweb.org 
 www.funet.fi – Caerulea
 Bilder av Careulea coelestis

Blåvinger
Sommerfugler formelt beskrevet i 1938
Dyr formelt beskrevet av Walter Forster
Moskuskattost

Moskuskattost (Malva moschata) er en vakker flerårig blomst i kattostfamilien.

Den har en opprett stengel med utstående enkle hår. Blomstene i rosa eller hvitt er svakt moskusduftende. Ytterbegerbladene er lansettformede opptil ca. 3–4 mm lange. Hele planten blir mellom 30 til 80 cm høy. Fruktene ser ut som en rund skive med 15-20 enkeltfrukter i, og denne lille ringen ble brukt til forskjellig slags lek. De ble tredd på tråd til perlekjeder, og de ble også brukt som knapper i gamle dager.

Moskuskattost har helt siden middelalderen vært dyrket og populær som prydvekst og nytteplante i hele Norden. Det var munkene som først begynte å dyrke den i Norge i middelalderen og siden har den spredt seg og finnes nå fullstendig naturalisert mange steder i lavlandet østafjells.

Den er hardfør og herdig opp til H6-H7. Den trives best på en godt drenert gjerne tørr plass, og er en villig og takknemlig plante som sprer seg lett med frø. Man kan klippe den ned etter første blomstring, og da vil blomsten få en blomstring til. Noen klarer å få den til å blomstre tre ganger i løpet av en sommer. Moskuskattost danner pælerot og er ikke så lett å grave opp når det har blitt litt størrelse på den, men første året kan man flytte på den. Blomstene til moskuskattost har både pollen og nektar som biene er svært glade i. Av og til kan biene bli så overfylt med pollen at de får problemer med å lette.

Hele planten er spiselig og både bladene, blomstene og frø kan brukes i salater og i suppe. Den er rik på A, B og C-vitaminer. Som legeplante er moskuskattost mye brukt mot forstoppelse og diaré. Den er også god mot sår hals og hoste, og den skal gi økt melkeproduksjon hos ammende kvinner. Det er særlig som slimløsende middel den er i bruk i dagens folkemedisin.

Moskuskattost har fått flere lokale dialektnavn som silkeserk, moskusblomst, knappeblomst og guttesnåv.

Moskuskattost kan forveksles med Rosekattost (Malva alcea), men sistnevnte har ytterbegerblad som er ovale til trekantformede.

Eksterne lenker 
 

Røde blomster
Hvite blomster
Kattostfamilien
Medisinplanter
Stauder
Planter formelt beskrevet av Carl von Linné
Planter formelt beskrevet i 1753
Høyrisikoarter på fremmedartslista
Inlesjøen

Inlesjøen (burmesisk: အင်းလေးကန်) er den nest største innsjøen i Myanmar. Sjøen er grunn med en snittdybde på bare halvannen meter i den tørre årstiden. I monsuntiden øker dybden med ytterligere halvannen meter.

Sjøen er særpreget ved sine flytende hager og flytende landsbyer. Om lag  innbyggere bor på og ved sjøen. De tilhører Intha-folket.

Innsjøer i Myanmar
Avaaz

Avaaz er en internettbasert global aktivistorganisasjon som ble opprettet i januar 2007. Den har særlig markert seg gjennom omfattende underskriftskampanjer. Avaaz' kampanjer fokuserer mellom annet på klimaendringer, bekjempelse av korrupsjon og fattigdom, og arbeid for å fremme menneskerettigheter, fred og konfliktløsning. Avaaz' slagord er "Å lukke gapet mellom den verden vi har og den verden som flest mennesker ønsker seg ". Organisasjonen opererer på 15 språk og hevder at den har over 30 millioner medlemmer i 163 land. Medlemskap vil her si at en person har deltatt i minst en av Avaaz' kampanjer og oppgitt en epostadresse til Avaaz. Antallet støttemedlemmer som hver uke gir penger til Avvaz ligger pr 14 oktober 2012 på 27160 personer.

Navnet Avaaz (persisk: آواز) er hentet fra det persiske ordet for 'stemme' (kan også bety 'lyd' eller 'sang').

Referanser

Eksterne lenker 
 
  Avaaz channel on YouTube
  Avaaz's Official Profile on Bebo
 

Nettsteder
Internett-aktivisme
Skål (gest)

Skål er et hilsningsord og en oppfordring til å drikke. «Skål» betyr på mange språk «god helse» og «sunnhet»

I andre land
I mange kulturer er det å utrope en skål en vanlig forekomst og i noen tilfeller et brudd på etikette å ikke gjøre det. Det generelle temaet er «lykke til» eller «god helse». Under formelle måltider er det i noen av samveldelandene kutyme å utbringe den første skålen som en lojalitetsskål (Loyal Toast) til «dronningen». Denne kan bli tilpasset i andre land slik at man gir en tilsvarende skål til det passende statsoverhode.

Referanser 

Hilsener
Norske ord og uttrykk
Drikke
Redwan Mohamed

Redwan Mohamed (født 1996) er en norsk skuespiller og danser. Han spilte rollen som Nabil i NRK-serien AF1. Han danser hiphop og breakdance i tillegg til å rappe.

Filmografi 
 AF1 (2008 og 2010) som «Nabil»
 AF1 (TV-serie) 2011 og 2012 som «Nabil»

Referanser

Eksterne lenker 
 

Norske skuespillere
John Birch Society

John Birch Society er en amerikansk politisk interessegruppe og paleokonservativ organisasjon som fremmer antikommunisme, minimumsstaten (begrenset statsmakt), en konstitusjonell republikk og personlig frihet. Den er også mot «globalisme»er og støtter konspirasjonsteorier om en «ny verdensordning». Organisasjonen blitt beskrevet som høyreradikal. Organisasjonen ble grunnlagt av forretningsmannen Robert W. Welch, Jr. (1899–1985) i 1958.

Samfunnet er oppkalt etter den amerikanske baptistmisjonæren og offiseren John Birch (1918–1945) som ble drept under en konflikt med kommunister i Kina. 

John Birch Society utgir American Opinion, en avis som blant annet har uttrykt motstand mot flere sosiale og liberale lovforslag.

Referanser

Antikommunistiske organisasjoner
Konservatisme
USAs politikk
Etableringer i 1958
Delémont

Delémont er hovedstaden i kantonen Jura i Sveits. Kommunesenteret ligger 435 meter over havet. Kommunen ligger i en dal mellom lave fjelltopper. Rundt 43 % av arealet er skog, 38 % er landbruksområde og 18 % er bebygd. Delémont ligger rundt 30 km sørvest for Basel.

Referanser

Eksterne lenker 
 

Byer i Sveits
Kommuner i Sveits
Jura (kanton)
Bosetninger første gang omtalt i 737
Frauenfeld

Frauenfeld er hovedstaden i kantonen Thurgau i Sveits. Bysentrumet ligger 417 meter over havet. Elva Thur renner langs nordgrensen til kommunen. Byens historie går tilbake til 1246, og vokste opp omkring slottet Frauenfeld.

Referanser

Eksterne lenker 
 

Kommuner i Sveits
Byer i Sveits
Thurgau
Bosetninger første gang omtalt i 1246
Zhao Sheng

Zhao Sheng (tradisjonell kinesisk: 趙聲, forenklet kinesisk: 赵声, født 16. mars 1881 i Dantu i provinsen Jiangsu i Kina, død 18. mai 1911 i Hongkong var kinesisk marineoffiser, diplomat og pioner i den kinesiske revolusjonære bevegelse Tongmenghui.

Personer fra Zhenjiang
Kinesiske offiserer
Kinesiske diplomater
VM i rullestolcurling 2012

VM i rullestolcurling 2012 ble arrangert i Chuncheon i Sør-Korea fra 18. til 25. februar 2012. Dette var det åttende VM som ble arrangert.

Deltakerland
  (vertsland)
 De syv beste lagene fra VM i rullestolcurling 2011:
  
  
  
 
  
  
  
 De to beste lagene fra kvalifiseringsturneringen til VM:

Deltakere 
Deltakerlagene stilte med følgende mannskap:

Jim Armstrong skulle egentlig være reserve for Canada, men måtte reise hjem dagen før turneringen startet. Anne Hibberd tok hans plass, og dette ble første gang Canada stiller med kun to herrer i en større turnering i rullestolcurling.

Round robin
Stillingen etter round robin var som følger:

Finaler
Bronsefinalen og finalen ble spilt som følger:

Sluttstilling
Russland ble verdensmestere for første gang.

Referanser

Eksterne lenker
 

VM i rullestolcurling
Internasjonale mesterskap i 2012
Internasjonale mesterskap i Sør-Korea
Gangwon
2012 i Sør-Korea
Curling i 2012
Curling i Sør-Korea
Vajebah Sakor

Vajebah Kaliefah Sakor (født 14. april 1996) er en liberiskfødt norsk fotballspiller som fra 8. februar 2022 spiller for den italienske klubben US Triestina.

Han debuterte som 15-åring på Askers A-lag og var med det den yngste spilleren som har debutert i norsk 1. divisjon, Adeccoligaen, gjennom tidene.

Vajebah spilte godt på G95-laget, hvor han blant annet scoret åtte mål mot Heggedal IL. Dagen etter sin 15-årsdag i april 2011 signerte han A-lagskontrakt med klubben. Det endte med åtte kamper for A-laget, hvorav to Adeccoligakamper fra start og to NM-kamper.

Den 26. mars 2012 dro Vajebah til Italia for prøvespill for storklubben AC Milan. I januar 2013 signerte han for den italienske toppklubben Juventus.

Referanser

Eksterne lenker 
 
 Vajebah Sakor på altomfotball.no
 intervju med Vajebah Sakor på rbk.no

Norske fotballspillere
Fotballspillere for Asker Fotball
Fotballspillere for Rosenborg BK
Fotballspillere for Juventus FC
Fotballspillere for KVC Westerlo
Fotballspillere for Vålerenga Fotball
Fotballspillere for Willem II Tilburg
Fotballspillere for IFK Göteborg
Fotballspillere for OFI Kreta
Norske fotballspillere i Italia
Norske fotballspillere i Belgia
Norske fotballspillere i Nederland
Norske fotballspillere i Sverige
Nordmenn født i Liberia
Personer fra Asker kommune
Fødsler i 1996
Marzahnparken

Marzahnparken, tysk navn Erholungspark Marzahn (Marzahn rekreasjonspark) ligger i Berlins bydel Marzahn-Hellersdorf nord for Kienberg i ortsteilen Marzahn. Parken ble opprinnelig åpnet 9. mai 1987 i forbindelse med feringen av Berlins 750-årsjubileum og fikk navnet Berliner Gartenschau (Berlin hagebrukutstilling). Parken skulle i den daværende Øst-Berlin være motstykket til Britzer Garten i Vest-Berlin. Sammen med friområdet rundt Kienberg og Wuhletal utgjør parken del av et område på over 1 000 dekar.

Videreutvikling 
Berliner Gartenschau ble i 1991 ombygget og anlegget kalt Erholungspark Marzahn. Det ble bygget store, åpne plasser og sletter, leke- og spillanlegg og spesielle hageanlegg. Det nye anlegget skulle tjene som rekreasjonsområde for de ca 300 000 innbyggerne i det omkringliggende boligområdet. Gärten der Welt (hager fra hele verden) ble åpnet i 2000. Den kinesiske hagen kom i 2005 og da som det tredje største parkanlegget i Tyskland.

Gärten der Welt 

Gärten der Welt (Hager fra hele verden) er et 210 dekar stort inngjerdet område som inneholder anlegg fra ulike deler av verden: 

 Kinesisk hage
Den gjenvunne månes hage
 Størrelse: 27 000 m², hvorav ca. 5.000 m² er vannspeil,
 dens største kinesiske hage i Europa
 Byggekostnader : 4,5 millioner euro
 Åpnet: 15. oktober 2000
Navnet på en kinesisk hage gjenspeiler gjerne eierens skjebne. Navnet Den gjenvunne månens hage henspiller således på Berlins gjenforening.

 Japansk hage
 Hagen der vannene møtes
 Størrelse: 2 700 m²
 Byggekostnader: 1,5 millioner euro
 Åpnet: 30. april 2003

 Balinesisk hage
 De tre harmoniers hage
 Størrelse: 500 m², innebygd.
 Byggekostnader: 385 000 euro
 Åpnet: 18. desember 2003

 Den orientalske hagen
 De fire elvers hage
 Størrelse: 6 100 m²
 Byggekostnader: 2,3 millioner euro
 Åpnet: 7. juli 2005

 Den koreanske hagen
 Seoulhagen
 Størrelse: ca 4 000 m²
 Gave fra byen Seoul 
 Åpnet: 31. mars 2006

 Hekkeanlegg (irrganger) 
etter forbilde fra tilsvarende anlegg i Hampton Court Palace, England, 1600-tallet, Thomas Michael Bauermeister

 Labyrint
etter forbilde av den gotiske labyrint ved Chartreskatedralen i Frankrike, ca 1230 
 Størrelse: 1 800 m² hekker 340 m² grunn
 Byggekostnad: 710 000 euro
 Åpnet: 22. juni 2007

 Karl Foerster-staudehage
 Åpnet samtidig med parken og fornyet 2007/2008. Nyåpning 9. mars 2008

 Den italienske renessansehagen
 Størrelse: ca 3 000 m²
 Byggekostnader: 2,1 millioner euro
 Åpning: 31. mai 2008

Den kristne hagen
er laget etter forbilde av den middelalderske klosterhagen.

Størrelse: 4 500 m²
Byggekostnader: ca. 3 millioner euro
Åpnet: 30. april 2011

Referanser

Eksterne lenker 
 

Marzahn-Hellersdorf
Parker og skoger i Berlin
Han Zheng

Han Zheng (forenklet kinesisk: 韩正, pinyin: Hán Zhèng; født i april 1954 i Cixi i provinsen Zhejiang i Folkerepublikken Kina) er en kinesisk kommunistisk politiker. Han er (2013) borgermester i Shanghai, den 13. byen har hatt siden 1949. Han er den fremste medlem av Shanghaiklikken som ikke er medlem av Politbyrået for Kinas kommunistiske parti.

Han ble medlem av det kinesiske kommunistiske parti i 1979. Han har utdannelse fra Fudanuniversitetet og mastergrad fra East China Normal University og er utdannet økonom. I 2003 ble han borgermester av Shanghai, i en alder av 48 år.

Referanser

Eksterne lenker 
 
  
 Xinhuanet announces Han's appointment
 CityMayors profile

Personer fra Ningbo
Kinesiske politikere
borgermestere i Shanghai
Johan Wollebæk

Johan Herman Wollebæk (født 16. november 1875 i Gilhus i Lier, død 24. oktober 1940) var en norsk jurist og diplomat. Han arbeidet innen internasjonal rett, og er kjent for sin periode som leder for Den norske legasjonen i Stockholm fra 1921 til oktober 1940, en periode som omfattet den tidligste fasen av den andre verdenskrig.

Personlige liv 
Johan Herman ble født i Lier som sønn av oberst Sigvard Polidor Wollebæk (1835–1920) og hans kone Anine Julie Augusta Dahl (1834–1912). Han var bror til zoologen Alf Wollebæk, og på sin mors side var han etterkommer etter Carl Adolph Dahl og Carl Adolf Dahl.

I desember 1912 ble Wollebæk gift med Ida Fredrikke Gram (1880–1967), datter av tidligere statsminister Gregers Winther Wulfsberg Gram. Via sin kone var han svoger av Harald Gram og onkel til Gregers Gram.

Karriere 
Wollebæk gikk på skole i Drammen og Lillehammer. Han tok examen artium i 1893, og ble uteksaminert fra Det Kongelige Frederiks Universitet med graden cand.jur. i 1898. Han startet sin karriere i utenrikstjenesten noen få år senere, som sekretær i Handelsdepartementet. Hans først oppdrag utenriks kom da Norge fortsatt var i union med Sverige som attaché ved de to nasjoners legasjon i Paris. Etter unionsoppløsningen i 1905 etablerte Norge sin eget Utenriksdepartement og han ble forfremmet til underdirektør i 1909 og ekspedisjonssjef i 1916.

Wollebæk arbeidet med internasjonal rett som formann av Sjøgrensekommisjonen og som delegat til Spitsbergen-konferansene i 1912 og 1914. Han var leder av den norske legasjonen i Berlin fra 1920 til 1921, og i 1921 ble han gitt den samme posisjonen i Sverige etter dødsfallet til Francis Hagerup. Han ble i Stockholm inntil 1940.

Etter at Norge ble angrepet av Nazi-Tyskland 9. april 1940 med den etterfølgende okkupasjonen, ble Stockholm en viktig by for norsk politikk. Wollebæk nektet å følge ordrer fra Vidkun Quisling, som under invasjonen deklarerte et fascistisk statskupp, og den norske legasjonen i Stockholm ble snart forsterket med mer personell. Jens Bull, embetsmannen av høyest rang i Utenriksdepartementet, reiste til Stockholm, og Norges eksilregjering, da den var i sikkerhet i London, sendte sine representanter. Wollebæk deltok i forhandlinger sommeren 1940, men ble på samme tid syk. Han døde i oktober 1940, og ble etterfulgt av Jens Bull. Før krigen var over, var over 50 000 nordmenn flyktet til Sverige.

Wollebæk ble hedret med kommandør av St. Olavs Orden i 1922. Han mottok storkorset av den svenske Nordstjerneordenen og den spanske Isabella den katolskes orden, samt var kommandør av den danske Dannebrogordenen og den svenske Vasaorden.

Referanser 

Norske jurister
Norske diplomater
Norske embets- og tjenestemenn
St. Olavs Orden
Nordstjerneordenen
Dannebrogordenen
Vasaordenen
Nordmenn fra andre verdenskrig
Personer fra Lier kommune
Belecke

Belecke er en Ortsteil i bykommunen Warstein i Kreis Soest i Regierungsbezirk Arnsberg i den tyske delstaten Nordrhein-Westfalen.

Belecke var tidligere en selvstendig kommune. Den ble innlemmet i Warstein den 1. januar 1975.

Eksterne lenker 
 

Hertugdømmet Westfalen
Provinsen Westfalens geografi
Nordrhein-Westfalens geografi
Kommuner opphørt i 1975
Sensor (instrument)

En sensor er et instrument som registrerer en viss påvirkning, f.eks. varme eller kulde, og konverterer registreringen til et signal som kan leses av en observatør eller et annet instrument. Bevegelsedetektor er et eksempel på en sensor som registrerer bevegelse og kan fra det trigge en kontakt eller relé, og dermed utløse en alarm eller et elektronisk varsel.

Dersom en sensor kobles til, eller har en indikasjon på målt verdi, kan den også kalles et måleinstrument.

For at man skal kunne stole på den målte verdien fra en sensor må den kalibreres. Kalibrering er å sammenligne den målte verdien fra sensoren med en måleverdi med kjent usikkerhet, som regel fra et annen sensor med kjent nøyaktighet.

Overføringen av det konverterte signalet er ofte elektrisk som 4-20mA 0-10V og digital, men kan også av være pneumatisk, hydraulisk, mekanisk eller annen art.

Eksempel på sensorer 
 Temperatursensor - måler temperatur
 Trykksensor - måler trykk, finnes blant annet for luft, olje, vann. 
 Veiecelle - måler vekt.
 Fuktighetsensor - måler relativ luftfuktighet.
 Avstandssensor - måler  avstand til et objekt
 Luxmeter - måler lysmengde, finnes også som fotocelle
 Bevegelsesensor - detekterer bevegelse. Kalles også nærverssensor
 Desibelmåler - måler lydtrykk
 CO2-måler - måler innhold av CO2 i luft
 Flowsensor - måler massestrømning
 Vindmåler - måler vindhastighet

Virtuelle sensorer 
Virtuelle sensorer er teknologi der det måles en verdi fra en sensor som ikke fysisk eksisterer. De nødvendige målingene fra prosessen måles og overføres til en matematisk modell som ved hjelp av beregninger kalkulerer ønsket verdi. Grunnen til å bruke en virtuell sensor kan være at en slik sensor ikke finnes eller kan lages, eller at plassen der en ønsker å måle er utilgjengelig eller vanskelig å nå. Eksempel på virtuelle sensorer er duggpunktsensor eller en trykksensor inne i en roterende turbin. Virtuelle sensorer er avhengige av at den matematiske modellen er riktig og får rette data, men krever ikke vedlikehold, kalibrering eller service.

Sensorer
Elektriske komponenter
Darlene Zschech

Darlene Joyce Zschech (pikenavn Darlene Joyce Steinhardt) (født 8. september 1965 i Brisbane, Queensland, Australia) er en kristen australsk sanger og låtskriver. Hennes sangtekster er innen lovsang, tilbedelse og hengivelse til Jesus (Gud), hun var leder (pastor) for lovsangen i Hillsong Church og senere medlem i Compassionart, en ideell organisasjon startet av Martin Smith. Foruten å ha skrevet en rekke sanger har hun også skrevet flere bøker.

Allerede i 1988 kom en vinylplate, Pearls & Gold, som også ble utgitt på kassett i 1993. Hennes første skikkelige soloalbum Kiss of Heaven, kom i 2003. Albumet Change Your World kom i 2005. Hun har skrevet en lang rekke sanger, hennes best kjente sang er Shout to the Lord, som var tittelmelodi på et tidlig live-albumet, det første hvor Zschech var leder for lovsangen i Hillsong Church.

I 2000 mottok hun prisen Dove Award som årets sangskriver (Songwriter of the Year).

Bøker 
 1996 – Worship
 2002 – Extravagant Worship
 2003 – The Kiss of Heaven
 2009 – The Great Generational Transition

Referanser

Litteratur 
 Powell, Mark Allan (2002). Encyclopedia of Contemporary Christian Music (First printing ed.). Peabody, Massachusetts: Hendrickson Publishers. 1067 sider. ISBN 1-56563-679-1

Eksterne lenker   
 
 
 Darlene.com.au
 live.hillsong.com
 hopeunlimitedchurch.com

Australske sangere
Personer fra Brisbane
Riku Riski

Riku Olavi Riski (født 16. august 1989) er en finsk fotballspiller som spiller for den finske klubben HJK Helsinki og det .
Han er broren til fotballspilleren Roope Riski.

Klubbfotball

Hønefoss 
I januar 2012 signerte Riski en treårsavtale med Hønefoss etter å ha blitt hentet fra polske Widzew Łódź.
I sin debutsesong for Hønefoss spilte han 26 kamper og scoret 10 mål, noe som gjorde han til lagets toppscorer denne sesongen.

Rosenborg 
Den 30. desember 2013 signerte Riski en fireårsatvale med Rosenborg etter å ha rykket ned med Hønefoss etter 2013-sesongen.

I august 2015 ble Riski utlånt til IFK Göteborg, og i 2016 til Dundee United.

I sesongen 2016 var han med å vinne Cupen.

Odd  
Den 1. juli 2016 signerte Riski en 2,5 års avtale med Odds Ballklubb som da vil gjelde ut 2018. Han vil spille med trøye nummer 24.

Referanser

Eksterne lenker 

 Riku Riskis profil på RBK.no
 Spillerprofil hos HønefossBK.no

Finske fotballspillere
Norgesmestere i fotball
Fotballspillere for Turun Palloseura
Fotballspillere for KS Widzew Łódź
Fotballspillere for Hønefoss BK
Fotballspillere for Örebro SK
Fotballspillere for Rosenborg BK
Fotballspillere for IFK Göteborg
Fotballspillere for Dundee FC
Utenlandske fotballspillere i Norge
Personer fra Åbo
Fødsler i 1989
Gudbrandsdal Energi

Gudbrandsdal Energi AS er en norsk, landsdekkende kraftleverandør.

Selskapet ble etablert i 1916 og eies av kommunene Nord-Fron, Sør-Fron, Ringebu og Øyer. Hovedkontoret er lokalisert på Vinstra i Gudbrandsdalen.

Selskapet er blant de ni største kraftleverandørene i Norge og hadde pr. 28. november 2020  kraftkunder over hele landet.

Referanser

Eksterne lenker 
 
 Gudbrandsdal Energi - Om oss
 Gudbrandsdal Energi Produksjon AS

Norske kraftselskaper
Næringsliv i Innlandet
Gudbrandsdal Energi Produksjon
Selskaper etablert i 1916
Gustav Rasmussen (1946)

Gustav Rasmussen (født 1946) er en Ap-politiker og dikter fra Stord.

Rasmussen var arbeidsleder hos Aker Stord. Han er kjent for de små humoristiske diktene, eller morgonsteva som han hver morgen sender ut til hundrevis av ansatte i Aker Kværner. Han har også gitt ut boka «Skråblikk», som inneholder et utvalg av morgonstevene hans. 

Rasmussen representerer Stord Arbeidarparti i kommunestyret og formannskapet i Stord kommune.

Referanser 

Norske forfattere
Lokalpolitikere i Stord
Ap-politikere i Hordaland
Personer fra Stord kommune
Gustav Rasmussen

Gustav Rasmussen er navnet til flere personer:

 Gustav Rasmussen (1946), norsk Ap-politiker og dikter
 Gustav Rasmussen (1895–1953), dansk jurist, diplomat, utenriksminister
Tom Pernice jr.

Tom Pernice jr. (født 5. september 1959 i Kansas City i Missouri) er en amerikansk profesjonell golfspiller som spiller på PGA-touren og Champions Tour.

Pernice ble profesjonell i 1983, etter å ha spilt universitetsgolf ved UCLA. Han fikk sin første seier på PGA-touren i 1999, da han vant Buick Open. I 2009 fylte han 50 år og kunne dermed debutere på Champions Tour, og i sin første sesong der vant han SAS Championship. Etter debuten på senior-touren spilte han kun sporadisk på den ordinære PGA-touren, men var i 2012 også kvalifisert til spill der.

Meritter

Seire på PGA-touren 
 2001 The International
 1999 Buick Open

Seire på Champions Tour 
 2009 SAS Championship

Eksterne lenker 
 
 

Golfspillere fra USA
Personer fra Kansas City i Missouri
Fødsler i 1959
Zheng Tianxiang

Zheng Tianxiang (forenklet kinesisk: 郑天翔, tradisjonell kinesisk: 鄭天翔, pinyin: Zhèng Tiānxiáng; født 1. august 1914 i Ulanqab i det som i dag er Indre Mongolia i Kina, død 10. oktober 2013) var en kinesisk kommunistisk politiker. Han var president for Folkets høyesterett i Folkerepublikken Kina fra 1983 til 1988.

Zheng studerte ved Tsinghuauniversitetet i Beijing fra 1935 til 1937.

Referanser

Eksterne lenker 
 Zheng Tianxiangs profil

Kinesiske jurister
Kinesiske politikere
Personer fra Ulanqab